एंटी थेफ्ट अलार्म और लाइव ट्रैकिंग जैसे फीचर से लेस है राइडर सुपरमैक्स, 2999 रुपए में करें बुक
Rider Supermax with 100KM range launched. नोएडा बेस्ड स्टार्टअप कंपनी जेमोपाई (Gemopai) ने आज भारत में अपने नए इलेक्ट्रिक स्कूटर राइडर सुपरमैक्स (Ryder SuperMax) को लॉन्च कर दिया है।
नोएडा बेस्ड स्टार्टअप कंपनी जेमोपाई (Gemopai) ने आज भारत में अपने नए इलेक्ट्रिक स्कूटर राइडर सुपरमैक्स (Ryder SuperMax) को लॉन्च कर दिया है। ये इलेक्ट्रिक स्कूटर कंपनी के लो स्पीड वाले स्कूटर राइडर का एडवांस्ड वर्जन है।
इसमें एंटी थेफ्ट अलार्म और लाइव ट्रैकिंग जैसे फीचर्स मिलते हैं। राइडर सुपरमैक्स 6 कलर ऑप्शन जैजी नियॉन, इलेक्ट्रिक ब्लू, ब्लेजिंग रेड, स्पार्कलिंग व्हाइट, ग्रेफाइट ग्रे और फ्लोरेसेंट यलो के साथ आती है।
राइडर सुपरमैक्स इलेक्ट्रिक स्कूटर : प्राइस
एडवांस्ड फीचर से लेस राइडर सुपरमैक्स को कंपनी ने 79,999 रुपए के इंट्रोडक्टरी एक्स-शोरूम प्राइस पर लॉन्च किया है। बायर्स ई-स्कूटर को कंपनी की ऑफिशियल वेबसाइट पर सिर्फ 2,999 रुपए देकर बुक कर सकते हैं। बताया जा रहा है कि स्कूटर की बिक्री कंपनी के शोरूम पर 10 मार्च 2023 से शुरू हो जाएगी।
राइडर सुपरमैक्स इलेक्ट्रिक स्कूटर : रेंज, बैटरी और पावर
इलेक्ट्रिक स्कूटर में BLDC हब मोटर दी गई है जो अधिकतम 2.7 KW की पावर जनरेट करती है। इसकी टॉप स्पीड 60kmph है। राइडर सुपरमैक्स में 1.8kW पोर्टेबल बैटरी पैक और चार्जर दिया गया है। यह दोनों AIS-156 के अनुरूप हैं। एक बार फुल चार्ज करने पर स्कूटर 100 किलोमीटर तक की रेंज देती है।
जेमोपाई राइडर सुपरमैक्स : फीचर्स
स्कूटर को ब्रांड के ऐप जेमोपाई कनेक्ट से स्मार्टफोन से कनेक्ट किया जा सकता है, जो राइडर को स्कूटर से लगातार जोड़े रखता है। ये ऐप स्कूटर की बैटरी, स्पीड अलर्ट, सर्विस रिमाइंडर्स और दूसरे अपडेट रियल-टाइम मॉनिटरिंग कर देता रहेगा। स्कूटर में फ्रंट में डिस्क ब्रेक और रियर में ड्रम ब्रेक दिए गए हैं।
जेमोपाई के प्रबंध निदेशक और सह-संस्थापक अमित राज सिंह ने कहा कि हम राइडर सुपरमैक्स को लॉन्च करके रोमांचित हैं और यह इलेक्ट्रिक स्कूटर ग्राहकों को लेटेस्ट टेकनीक और बेहतरीन राइडिंग क्वालिटी देने में सक्षम है। यह नया स्कूटर मार्च 2023 के दूसरे सप्ताह से उनके सभी डीलरशिप्स पर उपलब्ध रहेगा।